Adam Sophus Danneskiold-Samsøe var som adelsmand økonomisk uafhængig og valgte kunstnervejen, der var et brud med den traditionelle uddannelse for en adelsmand. Gennem Zahrtmann begyndte han tidligt at eksperimentere med farven, og hans værker fra denne tid viser ligheder med stilen hos [[Oluf Hartmann]] og [[Jens Adolf Jerichau (maler)|J.A. Jerichau]]. Senere blev han en varm tilhænger af [[kubisme]]n og [[modernisme]]n i dansk kunst. Sammen med bl.a. [[Poul Henningsen]] og [[Leo Swane]] forsvarede han i tidsskriftet ''[[Vor Tid]]'' [[ekspressionisme]]ns og kubismens indtog i dansk malerkunst. Han havde selv et betydeligt ansvar for udviklingen som formand for ophængningskomiteen for [[Kunstnernes Efterårsudstilling]] 1917. Han forfattede kronikker og artikler, der siden blev fulgt op af to teoretisk velbevandrede bind i serien ''Vor Tids Kunst'', af selvbiografiske værker samt to omfattende kunsthistoriske studier om Kristian Zahrtmann og [[Poul S. Christiansen]].
Personbillede_savnes Kunst Maleri Ledelse Foreninger Organisationer Uddannelsesinstitutioner Ledere